ddrg/super_eurlex huggingface dataset:
Komisjoni määrus (EÜ) nr 1343/2003,

23. juuli 2003,

millega peatatakse täiendavalt veel kuueks kuuks kord, mis on kehtestatud CN-koodide 1701 ja 1702 alla kuuluva Serbiast ja Montenegrost imporditava suhkru suhtes nõukogu määrusega (EÜ) nr 2007/2000, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 18. septembri 2000. aasta määrust (EÜ) nr 2007/2000, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes, muudetakse määrust (EÜ) nr 2820/98 ja tunnistatakse kehtetuks määrused (EÜ) nr 1763/1999 ja (EÜ) nr 6/2000, [1] viimati muudetud määrusega (EÜ) nr 607/2003, [2] eriti selle artikli 12 lõiget 3,

ning arvestades järgmist:

(1) Komisjoni määrusega (EÜ) nr 764/2003 [3] peatati kolmeks kuuks CN-koodide 1701 ja 1702 alla kuuluva Serbiast ja Montenegrost imporditava suhkru suhtes nõukogu määrusega (EÜ) nr 2007/2000 kehtestatud sooduskord.

(2) Kõnealuse otsuse aluseks olid Serbias ja Montenegros tehtud järeldused, mille kohaselt CN-koodide 1701 ja 1702 alla kuuluva suhkru sooduspäritolu kontrolli- ja sertifitseerimissüsteem ei võimaldanud kõnealuse soodustatud riigi pädevatel asutustel kontrollida toodete päritolu ja teha päritolutõendite kontrollimiseks vajalikku halduskoostööd.

(3) Sellest tulenevalt otsustati määruse (EÜ) nr 2007/2000 artikli 12 lõikes 1 kehtestatud sätteid kohaldades kehtestada peatamismeede.

(4) Määruse (EÜ) nr 2007/2000 artikli 12 lõikes 3 sätestatakse, et peatamisaja lõppedes otsustab komisjon, kas peatamismeede lõpetada või seda pikendada.

(5) Serbias ja Montenegros valitsevas olukorras ei ole olnud olulisi muutusi ja suhkru sooduspäritolu sertifitseerimis- ja kontrollisüsteemis esineb puudusi Serbia ja Montenegro võimude jätkuvatest pingutustest hoolimata. Peale selle on vaja mõõdukat ajavahemikku olukorra muutmiseks.

(6) Seepärast on komisjon seisukohal, et CN-koodide 1701 ja 1702 alla kuuluva Serbiast ja Montenegrost pärinevaks deklareeritud suhkru suhtes kehtivat peatamismeedet tuleks nõukogu määruse (EÜ) nr 2007/2000 artikli 12 lõike 3 kohaselt pikendada veel kuueks kuuks.

(7) Tolliseadustiku komiteed on sellest teavitatud,

ON VASTU VÕTNUD KÄESOLEVA MÄÄRUSE:

Artikkel 1

Nõukogu määruses (EÜ) nr 2007/2000 sätestatud sooduskord, mis käsitleb CN-koodide 1701 ja 1702 alla kuuluvat Serbiast ja Montenegrost imporditud suhkrut, peatatakse veel kuueks kuuks.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Seda kohaldatakse alates 8. augustist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. juuli 2003

Komisjoni nimel

komisjoni liige

Frederik Bolkestein

[1] EÜT L 240, 23.9.2000, lk 1 .

[2] ELT L 86, 3.4.2003, lk 18 .

[3] ELT L 109, 1.5.2003, lk 13.

--------------------------------------------------
Komisjoni määrus (EÜ) nr 1430/2003,

11. august 2003,

milles vaadatakse läbi B-toodangumaksu ülemmäär ja muudetakse B-suhkrupeedi miinimumhinda suhkrusektoris turustusaastaks 2003/2004

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, [1] muudetud komisjoni määrusega (EÜ) nr 680/2002, [2] eriti selle artikli 15 lõike 8 teist ja kolmandat taanet,

ning arvestades järgmist:

(1) Määruse (EÜ) nr 1260/2001 artikli 15 lõigetes 3 ja 4 sätestatakse, et kahjumid, mis tulenevad ühenduse suhkruülejäägi eksportimise kohustusest, tuleb teatud piirides katta A- ja B-suhkru, A- ja B-isoglükoosi ning A- ja B-inuliinisiirupi toodangumaksudega.

(2) Määruse (EÜ) nr 1260/2001 artikli 15 lõikes 5 sätestatakse, et kui põhitoodangumaksu ja B-maksu oletatavad laekumised, mis ei tohi ületada vastavalt 2 % ja 30 % valge suhkru kõnealuse aasta sekkumishinnast, tõenäoliselt ei kata oletatavat jooksva turustusaasta kogukahjumit, võib B-maksu maksimumprotsenti kohandada määral, mis kataks nimetatud kogukahjumi, kuid ei ületaks 37,5 %.

(3) Vastavalt esialgselt kättesaadavatele andmetele on turustusaastale 2003/2004 vastavate maksude kohandamise eelsed laekumised tõenäoliselt väiksemad keskmise kahjumi ja eksporditava ülejäägi korrutisest. 2003/2004 aasta B-maksu ülemmäära peaks järelikult tõstma 37,5 %le valge suhkru asjaomasest sekkumishinnast.

(4) Määruse (EÜ) nr 1260/2001 artikli 4 lõike 1 punktis b määratakse B-suhkrupeedi miinimumhinnaks 32,42 eurot tonni kohta vastavalt kõnealuse määruse artikli 15 lõikele 5, milles sätestatakse B-suhkrupeedi hinna vastav kohandamine, juhul kui kohandatakse B-maksu ülemmäära.

(5) Käesolevas määruses sätestatud meetmed on kooskõlas suhkruturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Turustusaastaks 2003/2004 tõstetakse määruse (EÜ) nr 1260/2001 artikli 15 lõike 4 esimeses taandes nimetatud B-maksu 37,5 %le valge suhkru sekkumishinnast.

Artikkel 2

Turustusaastaks 2003/2004 kehtestatakse määruse (EÜ) nr 1260/2001 artikli 4 lõike 1 punktis b nimetatud B-suhkrupeedi miinimumhinnaks 28,84 eurot tonni kohta kooskõlas kõnealuse määruse artikli 15 lõikega 5.

Artikkel 3

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. august 2003

Komisjoni nimel

komisjoni liige

Franz Fischler

[1] EÜT L 178, 30.6.2001, lk 1.

[2] EÜT L 104, 20.4.2002, lk 26.

--------------------------------------------------
Euroopa Liidu Teataja L 201 , 08/08/2003 Lk 0008 - 0008



Komisjoni määrus (EÜ) nr 1409/2003, 7. august 2003, millega sätestatakse erand komisjoni määrusest (EMÜ) nr 1915/83 teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse talumajapidamiste tulusid ja äritehinguid käsitlevate raamatupidamisandmete kogumise võrk, [1] viimati muudetud nõukogu määrusega (EMÜ) nr 1256/97, [2] eriti selle artikli 6 lõiget 2, ning arvestades järgmist: (1) Komisjoni määruse (EMÜ) nr 1915/83 [3] artiklis 3 sätestatakse, et kontaktasutus saadab kõik põllumajandusaruanded komisjonile hiljemalt üheksa kuu jooksul pärast selle aruandeaasta lõppu, mida need käsitlevad. (2) Komisjoni määrusega (EÜ) nr 1251/2002 [4] sätestatakse erandina määruse (EMÜ) nr 1915/83 artikli 3 esimesest ja teisest lõigust 22 kuu pikkune ajavahemik 2000. ja 2001. aruandeaasta põllumajandusaruannete esitamiseks. (3) Seda ajavahemiku pikendamist põhjendati muu hulgas muudatuste kehtestamisega põllumajandusaruannete vormidesse. (4) Selleks et anda kontaktasutustele rohkem aega uute põllumajandusaruannetega kohandumiseks, tuleks ka 2002. aruandeaastaks näha ette põllumajandusaruannete komisjonile edastamise aja pikendamine. (5) Käesoleva määrusega ettenähtud meetmed on kooskõlas ühenduse põllumajandusaruandluse andmevõrgu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EMÜ) nr 1915/83 artikli 3 esimesest ja teisest lõigust on 2002. aruandeaasta põllumajandusaruannete esitamise tähtaeg 15 kuud. Artikkel 2 Käesolev määrus jõustub seitsmendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. august 2003 Komisjoni nimel komisjoni liige Franz Fischler [1] EÜT 109, 23.6.1965, lk 1859/65. [2] ELT L 122, 16.5.2003, lk 1. [3] EÜT L 190, 14.7.1983, lk 25. [4] EÜT L 183, 12.7.2002, lk 9. --------------------------------------------------
Euroopa Liidu Teataja L 194 , 01/08/2003 Lk 0038 - 0038



Komisjoni määrus (EÜ) nr 1361/2003, 31. juuli 2003, millega parandatakse määrust (EÜ) nr 977/2003, millega avatakse noorte isaste nuumveiste imporditariifikvoot ja sätestatakse selle haldamine (1. juuli 2003 – 30. juuni 2004) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud määrusega (EÜ) nr 806/2003, [2] eriti selle artikli 32 lõiget 1, ning arvestades järgmist: (1) Komisjoni määruse (EÜ) nr 977/2003 [3] artikli 9 lõige 6 sisaldab tehnilist viga, mis tuleb parandada. (2) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 977/2003 artikli 9 lõige 6 parandatakse järgmiseks: "6. Käesoleva artikli kohaldamisel kohaldatakse artikleid 4–8. Artikli 4 lõikes 2 osutatud taotluse esitamise kuupäev on 27. veebruar 2004 ja artikli 4 lõikes 5 osutatud teate edastamise kuupäev on 5. märts 2004." Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. juuli 2003 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] ELT L 122, 16.5.2003, lk 1. [3] ELT L 141, 7.6.2003, lk 5. --------------------------------------------------
Euroopa Liidu Teataja L 211 , 21/08/2003 Lk 0012 - 0012



Komisjoni määrus (EÜ) nr 1473/2003, 20. august 2003, millega muudetakse määrust (EÜ) nr 2342/1999, milles sätestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud määrusega (EÜ) nr 806/2003, [2] eriti selle artiklit 20, ning arvestades järgmist: (1) Komisjoni 28. oktoobri 1999. aasta määrus (EÜ) nr 2342/1999 (milles sätestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta, [3] viimati muudetud määrusega (EÜ) nr 2381/2002 [4]) artiklis 41 sätestatakse teatavad ettemaksete tegemisega seotud eeskirjad. Äärmiselt ebasoodsate ilmastikutinguste tõttu, mida on iseloomustanud tugev pikaajaline põud, ei ole mõnede liikmesriikide tootjatel ettevõtetes kariloomade söötmiseks piisavalt sööta. Selleks, et kõnealused tootjad saaksid katta eelkõige lisasööda ostmisest tulenevad täiendavad finantseerimiskulud, tuleks lubada suurendada veiseliha erilisatasu, ammlehmade eest makstava lisatasu, tapalisatasu ja lisatoetuste ettemakseid. (2) Kõnealuste asjaolude tõttu tuleks määrust (EÜ) nr 2342/1999 muuta. (3) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2342/1999 artikli 41 lõike 1 viimane lõik asendatakse järgmisega: "2000., 2001., 2002. ja 2003. kalendriaastal võib siiski veiseliha erilisatasu, ammlehmade eest makstava lisatasu, tapalisatasu ja lisatoetuste ettemakseid teha kuni 80 % ulatuses kõnealuste lisatasude ja toetuste suurustest." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 16. oktoobrist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. august 2003 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] ELT L 122, 16.5.2003, lk 1. [3] EÜT L 281, 4.11.1999, lk 30. [4] EÜT L 358, 31.12.2002, lk 119. --------------------------------------------------
Euroopa Liidu Teataja L 210 , 20/08/2003 Lk 0011 - 0012



Komisjoni määrus (EÜ) nr 1467/2003, 19. august 2003, millega muudetakse määrust (EÜ) nr 1898/97 seoses Poolaga sõlmitud Euroopa lepingule vastava korra rakenduseeskirjadega sealihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. märtsi 2003. aasta otsust 2003/263/EÜ protokolli allkirjastamise ja sõlmimise kohta, millega kohandatakse Euroopa ühenduste ja nende liikmesriikide ning Poola Vabariigi vahel assotsieerumislepingu (Euroopa leping) kaubandusaspekte, et võtta arvesse uute vastastikuste põllumajandussoodustuste läbirääkimiste tulemusi, [1] eriti selle artiklit 3, ning arvestades järgmist: (1) Kui komisjoni 29. septembri 1997. aasta määrust (EÜ) nr 1898/97, millega kehtestatakse Bulgaaria, Tšehhi Vabariigi, Slovakkia, Rumeenia, Poola ja Ungariga sõlmitud Euroopa lepingutega ettenähtud korra üksikasjalikud rakenduseeskirjad sealihasektoris, [2] viimati määrusega (EÜ) nr 1160/2003 [3] muudeti, jäeti sellest ekslikult välja mõnede otsusele 2003/263/EÜ lisatud protokolli A lisa B osas nimetatud toodete kaupade koondnomenklatuuri koodid. Sellest tulenevalt tuleks määruse (EÜ) nr 1898/97 I lisa B osa muuta. (2) Euroopa Liidu Teatajas [4] avaldatud Poolaga sõlmitud lepingut käsitleva teabe kohaselt jõustus otsusele 2003/263/EÜ lisatud protokoll 1. aprillil 2003. Käesolevas määruses sätestatud muudatust tuleks samuti kohaldada kõnealusest kuupäevast. (3) Käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1898/97 I lisa B osa asendatakse käesoleva määruse lisaga. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 1. aprillist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. august 2003 Komisjoni nimel komisjoni liige Franz Fischler [1] ELT L 97, 15.4.2003, lk 53. [2] EÜT L 267, 30.9.1997, lk 58. [3] ELT L 162, 1.7.2003, lk 35. [4] ELT L 97, 15.4.2003, lk 72. -------------------------------------------------- LISA "B. POOLAST PÄRIT TOOTED Jrk nr | Rühma nr | CN-kood | Kirjeldus | Kohaldatav tollimaks | Aastane kogus 1.7.2003– 30.6.2004 (tonnides) | Aastane kasv (tonnides) | Erisätted | 09.4806 | 7 | ex160100 | Vorstid ja muud analoogsed tooted lihast, rupsist või verest; nendel toodetel põhinevad toiduained, v.a CN-kood 1601 00 10 | Tollimaksuvaba | 20800 | 1600 | | ex1602 | Muud tooted või konservid sealihast, -rupsist või -verest: | 16024110 | —Kodusea tagaosad ja nende jaotustükid | 16024210 | —Kodusea abaosad ja nende jaotustükid | ex160249 | —Kodusead, muud, sh segud, v.a CN-kood 1602 49 90 | 09.4820 | 8 | 01039219 | Elusad kodusead | Tollimaksuvaba | 1750 | | | 09.4809 | 9 | ex0203 | Värske, jahutatud või külmutatud kodusealiha | Tollimaksuvaba | 39000 | 3000 | | ex0210 | Sealiha: | | 021011 | —Kontidega tagaosad, abaosad ja nende jaotustükid | 021012 | —Kõhutükid ja nende jaotustükid | 021019 | —Muud | --------------------------------------------------
Euroopa Liidu Teataja L 210 , 20/08/2003 Lk 0003 - 0003



Komisjoni määrus (EÜ) nr 1464/2003, 19. august 2003, millega määratakse kindlaks kuivatatud ploomide tootjatele makstav miinimumhind ja tootmistoetus mustade ploomide puhul 2003/2004. turustusaastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete ühise turukorralduse kohta, [1] viimati muudetud määrusega (EÜ) nr 453/2002, [2] eriti selle artikli 6b lõiget 3 ja artikli 6c lõiget 7, ning arvestades järgmist: (1) Komisjoni 2. märtsi 2001. aasta määruse (EÜ) nr 449/2001 (milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga, [3] viimati muudetud määrusega (EÜ) nr 1426/2002 [4]) artiklis 2 sätestatakse turustusaastate kuupäevad. (2) Miinimumhinna ja tootmistoetuse kindlaksmääramise kriteeriumid sätestatakse määruse (EÜ) nr 2201/96 artiklites 6b ja 6c. (3) Komisjoni 3. märtsi 1999. aasta määruse (EÜ) nr 464/1999 (milles sätestatakse nõukogu määruse (EÜ) nr 2201/96 üksikasjalikud rakenduseeskirjad mustade ploomide toetuskorra suhtes) [5] artiklis 3 on loetletud tooted, millele kehtestatakse miinimumhind ja toetus, ning kõnealuse määruse artiklis 2 sätestatakse nende toodete omadused. Seetõttu tuleks kindlaks määrata miinimumhind ja tootmistoetus 2003/2004. turustusaastaks. (4) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 2003/2004. turustusaastal: a) määruse (EÜ) nr 2201/96 artiklis 3 osutatud kuivatatud "Ente" ploomide miinimumhind tootja puhul on 1935,23 eurot netotonni kohta; b) kõnealuse määruse artiklis 4 osutatud mustade ploomide tootmistoetus on 804,15 eurot netotonni kohta. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. august 2003 Komisjoni nimel komisjoni liige Franz Fischler [1] EÜT L 297, 21.11.1996, lk 29. [2] EÜT L 72, 14.3.2002, lk 9. [3] EÜT L 64, 6.3.2001, lk 16. [4] EÜT L 206, 3.8.2002, lk 4. [5] EÜT L 56, 4.3.1999, lk 8. --------------------------------------------------
Euroopa Liidu Teataja L 208 , 19/08/2003 Lk 0011 - 0011



Komisjoni määrus (EÜ) nr 1459/2003, 18. august 2003, millega määratakse kindlaks 2003/2004. turustusaastaks töötlemata kuivatatud viigimarjade tootjatele miinimumhind ja kuivatatud viigimarjade tootmistoetuse summa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete ühise turukorralduse kohta, [1] viimati muudetud komisjoni määrusega (EÜ) nr 453/2002, [2] eriti selle artikli 6b lõiget 3 ja artikli 6c lõiget 7, ning arvestades järgmist: (1) Komisjoni 2. märtsi 2001. aasta määruse (EÜ) nr 449/2001 (milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga, [3] viimati muudetud määrusega (EÜ) nr 1426/2002 [4]) artikli 2 lõike 1 punktis c sätestatakse kuivatud viigimarjade turustusaasta kuupäevad. (2) Miinimumhinna ja tootmistoetuse summa kindlaksmääramise kriteeriumid sätestatakse määruse (EÜ) nr 2201/96 artiklites 6b ja 6c. (3) Komisjoni 19. juuli 1999. aasta määruse (EÜ) nr 1573/1999 (milles sätestatakse nõukogu määruse (EÜ) nr 2201/96 üksikasjalikud rakenduseeskirjad nõuete kohta, mis esitatakse tootmistoetuskava raames toetusesaamise tingimustele vastavatele kuivatatud viigimarjadele) [5] artikliga 1 sätestatakse nõuded, millele tooted peavad vastama miinimumhinna ja toetuse saamiseks. (4) Seetõttu tuleks kindlaks määrata miinimumhind ja tootmistoetus 2003/2004. turustusaastaks. (5) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 2003/2004. turustusaastal: a) määruse (EÜ) nr 2201/96 artiklis 6b osutatud töötlemata kuivatatud viigimarjade miinimumhind tootja puhul on 878,86 eurot netotonni kohta; b) määruse (EÜ) 2201/96 artiklis 6c osutatud kuivatatud viigimarjade tootmistoetus on 264,83 eurot netotonni kohta. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. august 2003 Komisjoni nimel komisjoni liige Franz Fischler [1] EÜT L 297, 21.11.1996, lk 29. [2] EÜT L 72, 14.3.2002, lk 9. [3] EÜT L 64, 6.3.2001, lk 16. [4] EÜT L 206, 4.8.2002, lk 4. [5] EÜT L 187, 20.7.1999, lk 27. --------------------------------------------------
Euroopa Liidu Teataja L 214 , 26/08/2003 Lk 0012 - 0012



Komisjoni määrus (EÜ) nr 1494/2003, 25. august 2003, millega kehtestatakse ladustusasutuste suhtes kohaldatav töötlemata kuivatatud viinamarjade ja töötlemata kuivatatud viigimarjade kokkuostuhind 2003/04. turustusaastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete ühise turukorralduse kohta, [1] viimati muudetud määrusega (EÜ) nr 453/2002, [2] eriti selle artikli 9 lõiget 8, ning arvestades järgmist: (1) Ladustusasutuste suhtes kohaldatava töötlemata kuivatatud viigimarjade ja töötlemata kuivatatud viinamarjade kokkuostuhinna kindlaksmääramise kriteeriumid on sätestatud määruse (EÜ) nr 2201/96 artikli 9 lõikes 2 ning toodete kokkuostu ja haldamise tingimused ladustusasutuste jaoks on sätestatud komisjoni 23. juuli 1999. aasta määruses (EÜ) nr 1622/1999, millega sätestatakse töötlemata kuivatatud viinamarjade ja töötlemata kuivatatud viigimarjade ladustamiskava käsitleva nõukogu määruse (EÜ) nr 2201/96 üksikasjalikud rakenduseeskirjad. [3] Seetõttu tuleks 2003/04. turustusaasta kokkuostuhind kehtestada kuivatatud viinamarjade puhul maailmaturuhindade arengu põhjal ja kuivatatud viigimarjade puhul vastavalt komisjoni 18. augusti 2003. aasta määrusele (EÜ) nr 1459/2003 (millega kinnitatakse töötlemata kuivatatud viigimarjade tootjatele makstav miinimumhind ja kuivatatud viigimarjade puhul antava tootmistoetuse suurus 2003/04. turustusaastaks). [4] (2) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 2003/04. turustusaastal on määruse (EÜ) nr 2201/96 artikli 9 lõikes 2 osutatud kokkuostuhind: - töötlemata kuivatatud viinamarjade puhul 378,54 eurot netotonni kohta, - töötlemata kuivatatud viigimarjade puhul 542,70 eurot netotonni kohta. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. august 2003 Komisjoni nimel komisjoni liige Franz Fischler [1] EÜT L 297, 21.11.1996, lk 29. [2] EÜT L 72, 14.3.2002, lk 9. [3] EÜT L 192, 24.7.1999, lk 33. [4] ELT L 208, 19.8.2003, lk 11. --------------------------------------------------